CELEX: 62008CA0028
Language: ro
Date: 2010-06-29 00:00:00
Title: Cauza C-28/08 P: Hotărârea Curții (Marea Cameră) din 29 iunie 2010 — Comisia Europeană/The Bavarian Lager Co. Ltd, Autoritatea Europeană pentru Protecția Datelor (CEPD) [Recurs — Acces la documentele instituțiilor — Document referitor la o reuniune desfășurată în cadrul unei proceduri de constatare a neîndeplinirii obligațiilor — Protecția datelor personale — Regulamentul (CE) nr. 45/2001 — Regulamentul (CE) nr. 1049/2001]

28.8.2010   
            
            
               RO
            
            
               Jurnalul Oficial al Uniunii Europene
            
            
               C 234/3
            
         Hotărârea Curții (Marea Cameră) din 29 iunie 2010 — Comisia Europeană/The Bavarian Lager Co. Ltd, Autoritatea Europeană pentru Protecția Datelor (CEPD)
   (Cauza C-28/08 P) (1)
   
   (Recurs - Acces la documentele instituțiilor - Document referitor la o reuniune desfășurată în cadrul unei proceduri de constatare a neîndeplinirii obligațiilor - Protecția datelor personale - Regulamentul (CE) nr. 45/2001 - Regulamentul (CE) nr. 1049/2001)
   2010/C 234/04
   Limba de procedură: engleza
   
      Părțile
   
   
      Recurentă: Comisia Europeană (reprezentanți: C. Docksey și P. Aalto, agenți)
   
      Celelalte părți în proces: The Bavarian Lager Co. Ltd (reprezentanți: J. Webber și M. Readings, Solicitors), Autoritatea Europeană pentru Protecția Datelor (CEPD) (reprezentanți: H. Hijmans, A. Scirocco și H. Kranenborg, agenți)
   
      Interveniente în susținerea reclamantei: Regatul Unit al Marii Britanii și Irlandei de Nord (reprezentanți: E. Jenkinson și V. Jackson, agenți, J. Coppel, barrister), Consiliul Uniunii Europene (reprezentanți: B. Driessen și C. Fekete, agenți)
   
      Interveniente în susținerea celeilaltei părți în proces: Regatul Danemarcei (reprezentant: B. Weis Fogh, agent), Republica Finlanda (reprezentant: J. Heliskoski, agent), Regatul Suediei (reprezentant: K. Petkovska, agent)
   
      Obiectul
   
   Recurs formulat împotriva hotărârii Tribunalului de Primă Instanță (Camera a treia) din 8 noiembrie 2007 în cauza T-194/04, the Bavarian Lager Co. Ltd./Comisia Comunităților Europene, prin care s a anulat decizia Comisiei din 18 martie 2004 de respingere a cererii de acces a reclamantei la un document referitor la o ședință desfășurată în cadrul unei proceduri de constatare a neîndeplinirii obligațiilor cu privire la dispozițiile britanice aplicabile vânzării de bere provenind din alte state membre în baruri din Regatul Unit — Interpretarea articolului 4 alineatul (1) litera (b) din Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială, 01/vol. 3, p. 76)
   
      Dispozitivul
   
   
               1.
            
            
               Anulează Hotărârea Tribunalului de Primă Instanță al Comunităților Europene din 8 noiembrie 2007, Bavarian Lager/Comisia (T-194/04), în măsura în care prin aceasta se anulează decizia Comisiei din 18 martie 2004 de respingere a unei cereri de acces la conținutul complet al procesului verbal al reuniunii din 11 octombrie 1996 care cuprinde numele tuturor participanților și în măsura în care obligă Comisia Europeană la plata cheltuielilor de judecată ale The Bavarian Lager Co. Ltd.
            
         
               2.
            
            
               Respinge acțiunea The Bavarian Lager Co. Ltd împotriva deciziei Comisiei din 18 martie 2004 de respingere a unei cereri de acces la conținutul complet al procesului verbal al reuniunii din 11 octombrie 1996 care cuprinde numele tuturor participanților.
            
         
               3.
            
            
               Obligă The Bavarian Lager Co. Ltd la plata cheltuielilor de judecată efectuate de Comisia Europeană atât în cadrul procedurii de recurs, cât și în cadrul procedurii în primă instanță.
            
         
               4.
            
            
               Regatul Danemarcei, Republica Finlanda, Regatul Suediei, Regatul Unit al Marii Britanii și Irlandei de Nord, Consiliul Uniunii Europene și Autoritatea Europeană pentru Protecția Datelor suportă propriile cheltuieli de judecată.
            
         
      (1)  JO C 79, 29.3.2008.